Orangoetankie met keisersnee in wêreld gebring | Netwerk24
'n Orangoetang-kleintjie is gesond nadat sy met 'n keisersnee in die wêreld gebring is omdat daar komplikasies met die geboorte was.
Sy word deur personeellede van 'n dieretuin in die Sedgwick county-dieretuin in Wichita, Kansas, versorg terwyl haar ma, Daisy (36), herstel. Volgens die dieretuin word Samoaanse orangoetangs gebore met die instink om aan hul ma se lang hare vas te klou. Daarom trek versorgers klere met toiings aan waaraan die kleintjie kan vasklou.
Daisy het Donderdagaand in kraam gegaan met haar derde spruit, maar veeartse moes ingryp om te help, aldus KWCH12.
Die ma en kleintjie word vir eers van die publiek af weggehou, maar die dieretuin belowe om gereeld foto's op sosiale media te plaas.
The Wichita Eagle berig dit is ook die pa, Panji (22), se derde kleintjie.
Nog 'n orangoetang-kleintjie is in Januarie in dié dieretuin gebore, berig dié koerant.
Samoaanse orangoetangs is 'n krities bedreigde spesie, grootliks omdat die woude waar hulle natuurlik voorkom, vir palmolie afgekap word.